CELEX: 62019TN0726
Language: mt
Date: 2019-10-25 00:00:00
Title: Kawża T-726/19: Rikors ippreżentat fil-25 ta’ Ottubru 2019 – LSEGH (Luxembourg) u London Stock Exchange Group Holdings (Italy) vs Il-Kummissjoni

20.1.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 19/55
            
         
      Rikors ippreżentat fil-25 ta’ Ottubru 2019 – LSEGH (Luxembourg) u London Stock Exchange Group Holdings (Italy) vs Il-Kummissjoni
      (Kawża T-726/19)
      (2020/C 19/67)
      Lingwa tal-kawża: l-Ingliż
      
         Partijiet
      
      
         Rikorrenti: LSEGH (Luxembourg) Ltd (Londra, ir-Renju Unit), u London Stock Exchange Group Holdings (Italy) Ltd (Londra) (rappreżentanti: O. Brouwer, A. Pliego Selie, u A. von Bonin, avukati)
      
         Konvenuta: Il-Kummissjoni Ewropea
      
         Talbiet
      
      Ir-rikorrenti jitolbu li l-Qorti Ġenerali jogħġobha:
      
                  —
               
               
                  tannulla d-deċiżjoni tal-konvenuta C(2019) 2526 final tat-2 ta’ April 2019 dwar l-għajnuna mill-Istat SA.44896 implimentata mir-Renju Unit f’dak li jirrigwarda ċ-CFC Group Financing Exemption (l-eżenzjoni fuq il-finanzjament tal-gruppi fil-kuntest tar-regoli relatati mal-kumpanniji barranin ikkontrollati); u
               
            
                  —
               
               
                  tikkundanna lill-Kummissjoni għall-ispejjeż tar-rikorrenti abbażi tal-Artikolu 134 tar-Regoli tal-Proċedura tal-Qorti Ġenerali, inklużi dawk tal-intervenjenti.
               
            
         Motivi u argumenti prinċipali
      
      Insostenn tar-rikors tagħhom, ir-rikorrenti jinvokaw erba’ motivi.
      
                  1.
               
               
                  L-ewwel motiv, ibbażat fuq li l-Kummissjoni wettqet żball ta’ liġi u/jew wettqet żbalji manifesti ta’ evalwazzjoni u ma osservatx l-obbligu ta’ motivazzjoni tagħha b’mod adegwat fir-rigward tal-identifikazzjoni fid-deċiżjoni kkontestata tal-qafas ta’ referenza.
               
            
                  2.
               
               
                  It-tieni motiv, ibbażat fuq li l-Kummissjoni wettqet żball ta’ liġi u/jew wettqet żbalji manifesti ta’ evalwazjoni u ma osservatx l-obbligu ta’ motivazzjoni tagħha b’mod adegwat billi b’mod żbaljat ikklassifikat, fid-deċiżjoni kkontestata, l-eżenzjoni fuq il-finanzjament tal-gruppi bħala deroga mill-operazzjoni normali tal-qafas ta’ referenza.
               
            
                  3.
               
               
                  It-tielet motiv, ibbażat fuq li l-Kummissjoni wettqet żball ta’ liġi u/jew wettqet żbalji manifesti ta’ evalwazzjoni meta kkonstatat, fid-deċiżjoni kkontestata, li l-eżenzjoni fuq il-finanzjament tal-gruppi tiddiskrimina bejn operaturi ekonomiċi.
               
            
                  4.
               
               
                  Ir-raba’ motiv, ibbażat fuq li l-Kummissjoni wettqet żball ta’ liġi u/jew wettqet żbalji manifesti ta’ evalwazjoni, fid-deċiżjoni kkontestata, meta kkonkludiet li l-eżenzjoni fuq il-finanzjament tal-gruppi ma hijiex iġġustifikata min-natura jew mill-istruttura ġenerali tal-qafas ta’ referenza.